als_Latn dik_Latn tur_Latn
Samsung prezantoi më në fund telefonin inteligjent të shumëpritur, Galaxy A7. Telefoni inteligjent i krijuar me metal, që ofron dy vende për karta SIM, do të dalë në treg në fund të tremujorit të parë të këtij viti me dy konfigurime të ndryshme të procesorit.
Galaxy A7 do të përmbajë procesorin 64-bit Qualcomm Snapdragon 615 SoC ose 32-bit Exynos 5430. Të dy procesorët përmbajnë tetë bërthama (katër bërthama A53 me shpejtësi 1.5 GHz plus katër A53 me shpejtësi 1.0 GHz për procesorin Snapdragon 615, dhe katër bërthama A15 me shpejtësi 1.8 GHz dhe katër A7 me shpejtësi 1.3 GHz për procesorin Exynos 5430). Të dyja versionet e telefonit inteligjent do të ofrojnë 2 GB RAM dhe 16 GB hapësirë të brendshme, e cila mund të zgjerohet nëpërmjet kartës microSD.
Samsung Galaxy A7 përmban ekran 5.5 inç me rezolucion HD Super AMOLED. Veçori të tjera të pajisjes janë edhe kamera e pasme 13 megapikselë, kamera ballore 5 megapikselë dhe paketa e plotë e internetit e kryesuar nga lidhja Cat. 4 LTE. Telefoni inteligjent operon me sistemin Android 4.4 KitKat me ndërfaqen TouchWiz UI. Më vonë telefoni mund të marrë përditësimin Android 5.0 Lollipop.
Përmasat e Samsung Galaxy A7 janë 151 x 76.2 x 6.3 mm dhe peshon 141 gramë. Një bateri me kapacitet 2,600mAh fuqizon pajisjen. Samsung Galaxy do të vijë në ngjyrë të bardhë, të zezë dhe ngjyrë ari. Gjiganti korean premton një çmim të arsyeshëm për pajisjen.
(Herë të lexuara: 229)
als_Latn als_Latn als_Latn als_Latn als_Latn